Cele mai importante lupte din UFC care vor avea loc până la sfârșitul anului

Anul acesta a fost considerat unul destul de slăbuț pentru UFC, iar acest lucru este în mare parte din cauza lui Conor McGregor care nu a luptat decât cu Floyd Mayweather Jr. în 2017. Personal, nu sunt de acord pentru că nu vreau să văd persoane care să fie mai presus decât sportul pe care îl practică. Eu unul spun că a fost un an foarte bun pentru UFC, mai ales pentru că și-a făcut revenirea GSP.

Cu toate acestea, din punct de vedere financiar, organizația nu a reușit să vândă atât de multe PPV-uri ca în 2016, care fără doar și poate a fost anul lui McGregor.

Ce ne mai așteaptă până la finalul lui 2017? Probabil că vă gândiți că nu mai urmează cine știe ce lupte, dar aici vă înșelați. Vă înșelați crunt! Mai jos am realizat o listă cu lupte ce vor avea loc până la sfârșitul anului în UFC și să nu cumva să v-aud că nu vreți să le vedeți! Nu de alta, dar nu vă cred!

Înțeleg că aveți ceva telenovele turcești plănuite pentru sâmbătă seara, când de regulă au loc galele UFC, dar puteți face un mic efort și să încercați să urmăriți niște mma de cel mai înalt nivel.

UFC FIGHT NIGHT BISPING VS GASTELUM – Sâmbătă, 25 Noiembrie, 2017

Meciul ăsta e important din 2 motive. Primul motiv este că Michael Bisping, care tocmai și-a pierdut centura la Middleweight, va încerca să se redreseze până la retragerea sa ce va avea loc (cel mai probabil) anul viitor la gala UFC din Londra.

Al doilea motiv pentru care partida aceasta are o semnificație aparte este pentru că ea marchează sfârșitul carierei lui Anderson Silva, care a fost prins dopat înainte de acest eveniment. El trebuia să fie capul de afiș și să lupte împotriva lui Kelvin Gastelum.

UFC 218 HOLLOWAY VS ALDO 2 – Sâmbătă, 2 Decembrie, 2017

Max Holloway își va apăra centura împotriva lui Jose Aldo, omul pe care tocmai l-a deposedat de titlul de campion. Nu-mi fac griji că nu va fi o luptă spectaculoasă, iar în cazul în care Max Holloway va câștiga, acesta va ajunge unul dintre cei mai buni luptători pound-4-pound (din toate categoriile) din UFC.

Jose Also în schimb își poate redresa cariera!

Greii greilor se vor întâlni și ei la UFC 218, care se anunță a fi o gală super mișto! Sincer, dacă te uiți la ce meciuri sunt aici, cu greu vei găsi gale de anul ăsta care să fie mai suculente.

Overeem și Ngannou se va termina prin KO, asta e sigur. Nu e sigur pentru cine…

Câștigătorul dintre Cejudo și Pettis (fratele mai mic al lui Anthony „Showtime” Pettis) se va lupta cel mai probabil cu Demetrious Johnson pentru titlul la categoria Flyweight. Dacă va câștiga Pettis, acest lucru este cert. La Cejudo, având în vedere că a mai pierdut deja în fața actualului campion, DJ, este puțin mai dificil să spunem dacă va primi o nouă șansă la titlu atât de curând.

Eddie Alvarez, fostul campion UFC la Lightweight și ultimul luptător care și-a luat-o de la Conor, se va lupta cu fostul campion din World Series Of Fighting, Justin Gaethje, care este neînvins în mma. Este neînvins și extrem de spectaculos, fapt ce mă face să cred că și această luptă se va termina cu unul dintre cei doi inconștient.

Lupta dintre aceste două femei mă intrigă (nu vă gândiți la prostii!) foarte mult pentru că vreau să văd ce va face The Karate Hottie la primul său meci după KO-ul pe care l-a luat de la actuala campioană la Strawweight, Rose Namajunas. Asta și plus că e mereu o plăcere sa vezi așa o frumusețe în acțiune.

Mai are rost să zic că pe lângă faptul că are și un copil, Michelle luptă, e comentator și mai e și model!

Paul Felder va fi de urmărit aici pentru că e genul de luptător pe care-l bați tot meciul și la final îți dă KO. Oliveira în schimb va urmări să-i ia spatele încă de la început și să-i servească specialitatea casei-rear naked choke (strangulare din spate).

Atât David Teymur, cât și Drakkar Klose sunt doi luptători în care UFC-ul își pune mari speranțe. Drakkar e neînvins, Teymur are o singură înfrângere și eu cred că sunt șanse mari ca aceasta să fie lupta serii.

UFC FIGHT NIGHT SWANSON VS ORTEGA – Sâmbătă, 9 Decembrie, 2017

Cub Swanson, puțin supărat pentru că nu a primit lupta de titlu împotriva lui Max Holloway, după ce Frankie Edgar s-a accidentat, va încerca să demonstreze de ce UFC-ul va trebui să-i reînnoiască contractul.

Nu va fi ușor să-l învingă pe Brian Ortega (neînvins!), centură neagră în BJJ, antrenat de Rener Gracie de la Gracie Academy.

UFC FIGHT NIGHT LAWLER VS DOS ANJOS – Sâmbătă, 16 Decembrie, 2017

Câștigătorul dintre acești doi foști campioni UFC se va lupta pentru titlu împotriva lui Tryon Woodley. E clar că se lasă cu KO sau submisie. KO poate face Lawler, submisie poate face Dos Anjos.

Mike Perry este probabil cel mai pe val luptător din UFC la ora actuală. E carismatic, chiar dacă mie îmi pare puțin cam slow (încet), și e clar că în momentul în care intră în octogon nu mai vede altceva în fața ochilor.

Argentinianul Ponzinibbio vine după o victorie controversată în care i-a băgat degetele în ochi lui Gunnar Nelson de vreo 4-5 ori înainte de a-l face KO.

UFC 219 CYBORG VS HOLM – Sâmbătă, 30 Decembrie, 2017

UFC 219 are ca meciuri principale probabil cele mai așteptate confruntări din acest an, după GSP vs Bisping, mai exact, Cyborg vs Holm și Nurmagomedov vs Barboza.

Eu personal sunt fanul ambelor luptătoare și sunt convins că indiferent de rezultat, lupta va fi una care mă va face să-mi rod toate unghiile.

Khabib, băiatul pe care l-a învins doar Tiramisu-ul, este favorit clar în lupta cu Barboza, care este unul dintre cei mai buni strikeri din UFC.

Lăsând miștoul la o parte, Khabib e preferatul meu, dar încă sunt supărat pe el pentru că nu a avut grijă de greutatea lui înaintea meciului împotriva lui Tony Ferguson. Altfel, poate vedeam un Conor vs Khabib, acum, în decembrie.

Calvillo vs Esparza este clar un meci de predare a torței de la o fostă campioană (prima campiona la Strawweight din istoria UFC) la o luptătoare tânără și neînvinsă.

Toată lumea îl știe pe Saki și cât de „animal” poate fi când lovește cu piciorul, dar nu prea știm de ce e în stare când e pus la sol. Acest lucru s-ar putea să fie în dezavantajul său, pentru că aproape nimeni nu a auzit de Rountree Jr., dar stați doar să vedeți ce știe băiatu’ ăsta!

Recunosc, eu mă voi uită la această luptă pentru Marc Diakiese care face spectacol la absolut fiecare partidă. Dacă n-ai auzit încă de el, nici măcar n-ai idee ce surprize te așteaptă în octogon. Să nu ratezi lupta asta!

Africani vs Vikingi, cam așa s-ar putea rezuma această luptă. Kamaru Usman va fi fără doar și poate campion UFC la Welterweight în viitorul apropiat. E incredibil de puternic și mai are și viteză. Meek în schimb are șansa lui, venind cu spiritul acela nordic de luptă care cel puțin pe mine mă sperie de fiecare dată. Mă sperie și câteodată plâng noaptea.